
PËR NJË SHTESË NË BUXHETIN E MINISTRISË SË ARSIMIT DHE SHKENCËS, PËR DHËNIEN E PAGËS SË TREMBËDHJETË PUNONJËSVE MËSIMORË TË SISTEMIT PARAUNIVERSITAR

Në mbështetje të nenit 100 të Kushtetutës, të neneve 2 dhe 6, të ligjit nr.8467, datë 13.5.1999, “Për kompetencat për caktimin e pagave të punës”, të neneve 21 dhe 27, të ligjit nr,8379, datë 29.7.1998, “Për hartimin dhe zbatimin e buxhetit të shtetit në Republikën e Shqipërisë“, dhe të nenit 7, të ligjit nr.8554, datë 10.12.1999, “Për buxhetin e shtetit të vitit 2000”, me propozimin e ministrit të Arsimit dhe Shkencës, Këshilli i Ministrave

V E N D O S I:

1. Punonjësve mësimorë të sistemit parauniversitat t’u jepet në fund të vitit, paga e trembëdhjetë.
2. Një pjesë e kësaj page mund t’u jepet me mbarimin e vitit shkollor.
3. Ministrisë së Arsimit dhe Shkencës, për zbatimin e këtij vendimi, i shtohet, në buxhetin e miratuar për vitin 2000, një fond prej 55 000 000 (pesëdhjetepesë milionë) lekësh.
4. Ky fond të përballohet nga fondi rezervë i Këshillit të Ministrave.
5. Ngarkohen Ministria e Arsimit dhe Shkencës dhe Ministria e Financave për zbatimin e këtij vendimi.
Ky vendim hyn në fuqi pas botimit në Fletoren Zyrtare.

